Diari Oficial de la Generalitat Valenciana


Sumari del DOGV 7827, del 13-07-2016 (2016/5413)

Extracte de la Resolució de 30 de juny de 2016, del Vicerectorat d'Estudis de Grau i Política Lingüística de la Universitat de València, per la qual es convoquen ajudes per als esportistes d'alt nivell, alt rendiment i d'elit de la Universitat de València per al curs 2016-2017 i s'estableixen les bases que regulen la convocatòria.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7827

Data del DOGV
:   13-07-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/5413


Data del document
:   30-06-2016

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 30 de juny de 2016, del Vicerectorat d'Estudis de Grau i Política Lingüística de la Universitat de València, per la qual es convoquen ajudes per als esportistes d'alt nivell, alt rendiment i d'elit de la Universitat de València per al curs 2016-2017 i s'estableixen les bases que regulen la convocatòria. [2016/5413]  
BDNS (identif.): 311611  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions  
http://www.pap.minhap.gob.es/bdnstrans  
  
Primer. Beneficiaris  
Per participar en aquesta convocatòria cal tenir la consideració d'esportista d'alt nivell, alt rendiment o elit de la Universitat de València. En tot cas, cal estar matriculat en estudis de titulacions oficials de primer o segon cicle, màster oficial o doctorat (fase docent), o de grau de la Universitat de València durant el curs 2016-2017, i tenir almenys una assignatura aprovada en el curs anterior si ja era estudiant de la Universitat de València.  
  
Segon. Objecte  
L'objecte d'aquestes ajudes és desenvolupar un programa de suport als esportistes d'alt nivell, alt rendiment i elit de la Universitat de València, a fi de fer possible que alternen l'activitat esportiva i els estudis acadèmics, fet que ajudarà a la integració total d'aquests esportistes en el sistema educatiu universitari.  
  
Tercer. Bases reguladores  
La convocatòria està publicada en la URL:  
http://www.uv.es/uvweb/servei-educacio-fisica-esports/ca/ajudes-esport-elit/ajudes-esportistes-elit/programa-ajudes-esportistes-alt-nivell-elit-1285919400960.html  
Totes les comunicacions a les persones interessades relatives a la convocatòria (notificacions, requeriments, resolució, etc.) es faran al tauler d'anuncis del Servei d'Educació Física i Esports i en la pàgina web www.uv.es/sef.  
  
Quarta. Quantia  
Les ajudes es finançaran a càrrec del capítol IV del pressupost de la Universitat de València per al 2016, orgànica 436943812, per un import de 62.000 ?. Podrà incrementar-se el crèdit assignat a la convocatòria com a conseqüència dels costos de les matrícules concedides.  
  
El nombre d'aquestes ajudes serà determinat per les sol·licituds que es presenten. Tots els esportistes que complisquen amb els requisits necessaris per formar part del Programa d'ajudes als esportistes d'alt nivell, alt rendiment i elit de la Universitat de València percebran una ajuda acadèmic esportiva que consisteix en: una tutela acadèmica, la possibilitat d'usar les instal·lacions esportives i els mitjans de què disposa el Servei d'Educació Física i Esports per al desenvolupament dels seus entrenaments, servei de suport a l'esportista al Gabinet de Suport a l'Esportista del Servei d'Educació Física i Esports, obtenció de 1,5 crèdits ECTS.  
Els esportistes del programa que tinguen una major puntuació obtindran la ajuda econòmica: es concediran 125 ajudes econòmiques de 400,00 - cada una.  
L'ajuda de matrícula gratuïta es concedirà als 20 esportistes que obtinguen la puntuació mes alta i estiguen matriculats de grau en centres propis, no adscrits, de la Universitat de València, i suposarà que tindran la matrícula gratuïta dels crèdits de primera matrícula del curs 2016/2017, a més a més de la concessió de l'ajuda econòmica de 400,00 ?.  
  
  
  
Cinquè. Termini de presentació de sol·licituds  
El termini per a la presentació de sol·licituds i documentació comença l'endemà de la seua publicació en el DOCV i acaba el 30 de setembre de 2016.  
  
Sisè. Altres dades  
Les persones interessades podran emplenar la sol·licitud a través de la seu electrònica de la Universitat de València, ENTREU:   
https://webges.uv.es/uvEntreuWeb/menuSEU.jsp'idtramite=SP\_AN16  
  
València, 30 de juny de 2016.- La vicerectora d'Estudis de Grau i Política Lingüística: Isabel Vázquez Navarro.